CELEX: 62022CN0054
Language: sl
Date: 2022-01-27 00:00:00
Title: Zadeva C-54/22 P: Pritožba, ki jo je 27. januarja 2022 vložila Romunija zoper sodbo Splošnega sodišča (deseti senat) z dne 10. novembra 2021 v zadevi T-495/19, Romunija/Komisija

21.3.2022   
            
            
               SL
            
            
               Uradni list Evropske unije
            
            
               C 128/12
            
         
      Pritožba, ki jo je 27. januarja 2022 vložila Romunija zoper sodbo Splošnega sodišča (deseti senat) z dne 10. novembra 2021 v zadevi T-495/19, Romunija/Komisija
      (Zadeva C-54/22 P)
      (2022/C 128/16)
      Jezik postopka: romunščina
      
         Stranke
      
      
         Pritožnica: Romunija (zastopniki: E. Gane, L. Liţu, L.-E. Baţagoi, agenti)
      
         Drugi stranki: Evropska komisija, Madžarska
      
         Predlogi
      
      Pritožnica Sodišču predlaga, naj:
      
                  —
               
               
                  pritožbi ugodi, sodbo Splošnega sodišča v zadevi T-495/19 razveljavi v delu, v katerem se nanaša na analizo v zvezi z razlogom, ki temelji na kršitvi člena 4(2)(b) Uredbe št. 211/2011, odloči v zadevi T-495/19, pri čemer naj ugodi predlogu za razglasitev ničnosti Sklepa (EU) 2019/721;
                  ali
               
            
                  —
               
               
                  pritožbi ugodi, sodbo Splošnega sodišča v zadevi T-495/19 razveljavi v delu, v katerem se nanaša na analizo v zvezi z razlogom, ki temelji na kršitvi člena 4(2)(b) Uredbe št. 211/2011, in zadevo T-495/19 vrne v razsojanje Splošnemu sodišču, da to ponovno odloči, ugodi predlogu za razglasitev ničnosti in Sklep Komisije (EU) 2019/721 razglasi za ničen;
               
            
                  —
               
               
                  Komisiji naloži plačilo stroškov.
               
            
         Pritožbeni razlog in bistvene trditve
      
      Romunija v utemeljitev tožbe navaja en tožbeni razlog, ki se nanaša na kršitev člena 4(2)(b) Uredbe št. 211/2011 v povezavi s členom 5(2) Pogodbe o Evropski uniji.
      Splošno sodišče naj bi napačno uporabilo pravo, s čimer naj bi kršilo zadevni določbi.
      
                  (i)
               
               
                  Na prvem mestu s svojo razlago glede pogojev, v katerih bi Komisija lahko zavrnila registracijo evropske državljanske pobude – zlasti s tem, da je štelo, da je taka zavrnitev mogoča le, če je mogoče v celoti izključiti, da bi lahko Komisija vložila predlog pravnega akta Unije za namen izvajanja Pogodb.
                  Tovrstna pobuda pa naj bi bila očitno zunaj pristojnosti Komisije za predlaganje pravnih aktov, če po pravni presoji in abstracto predlaganih ukrepov obstaja resen dvom, ali je mogoče tovrstne ukrepe sprejeti na podlagi Pogodb.
               
            
                  (ii)
               
               
                  Na drugem mestu s svojo razlago glede možnosti, da Komisija registrira evropsko državljansko pobudo s pridržkom ali pod pogojem.
                  Komisija naj bi namreč morala v takem položaju upoštevati vse obvezne in fakultativne informacije, ki so jih posredovali organizatorji, in naj jih ne bi smela niti delno ignorirati.